pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลเดินหน้าตั้งทีม Sky Doctor ให้ครอบคลุมทั่วประเทศ เพิ่มการเข้าถึงการรักษาและโอกาสรอดชีวิตของผู้ป่วย
วันจันทร์ที่ 29 มกราคม 2567
รัฐบาลเดินหน้าตั้งทีม Sky Doctor ให้ครอบคลุมทั่วประเทศ เพิ่มการเข้าถึงการรักษาและโอกาสรอดชีวิตของผู้ป่วย
.....
รัฐบาลเดินหน้าตั้งทีม Sky Doctor ให้ครอบคลุมทั่วประเทศ เพิ่มการเข้าถึงการรักษาและโอกาสรอดชีวิตของผู้ป่วย
.
รัฐบาลผลักดันนโยบายการจัดตั้งแพทย์ฉุกเฉินทางอากาศ (Sky Doctor) เพิ่มความรวดเร็วในการขนส่งผู้ป่วยฉุกเฉินในพื้นที่ที่ยากต่อการเข้าถึง เพื่อเพิ่มโอกาสในการรอดชีวิตของผู้ป่วย ซึ่งระบบ Sky Doctor ใช้เฮลิคอปเตอร์นําทีมแพทย์ไปรับตัวผู้ป่วยในพื้นที่ห่างไกล ภูเขาสูง พื้นที่เกาะในทะเล หรือในเมืองที่จราจรติดขัด เพื่ออํานวยความสะดวกขนส่งผู้ป่วยฉุกเฉินไปรักษา ณ โรงพยาบาลเครือข่ายระดับสูง
.
สถิติการออกปฏิบัติของทีมแพทย์ Sky Doctor ในช่วง ปี 64 - 66 จํานวน 401 ครั้ง เป็นการลําเลียงผู้ป่วยฉุกเฉิน 398 ครั้ง และลําเลียงอวัยวะ 3 ครั้ง โดยเป็นหน่วยที่อยู่ในเขตสุขภาพ 3 เขต คือ เขตสุขภาพที่ 1 ได้แก่ เชียงใหม่ เชียงราย แพร่ น่าน พะเยา ลําปาง ลําพูน แม่ฮ่องสอน เขตสุขภาพที่ 2 ได้แก่ ตาก เพชรบูรณ์ พิษณุโลก อุตรดิตถ์ สุโขทัย และ เขตสุขภาพที่ 11 ได้แก่ นครศรีธรรมราช สุราษฎร์ธานี ภูเก็ต กระบี่ พังงา ระนอง ชุมพร
.
ขณะเดียวกัน จะจัดตั้งทีมแพทย์ฉุกเฉินตามมาตรฐานระบบการแพทย์ฉุกเฉินในระดับสากล ในเขตสุขภาพทั้งหมด 13 เขต 20 หน่วยทั่วประเทศ รวมถึงพัฒนาการให้บริการทางทะเลฝั่งอันดามันในพื้นที่ 5 จังหวัด ซึ่งเป็นพื้นที่พิเศษด้านการท่องเที่ยวและพื้นที่เกาะ เพื่อรองรับฤดูการท่องเที่ยวโดยเฉพาะด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ เร่งขับเคลื่อนนโยบาย “การต่างประเทศไทยสู่ยุคใหม่” เพื่อเปิดประตูการค้าและการลงทุน
วันจันทร์ที่ 29 มกราคม 2567
นายกฯ เร่งขับเคลื่อนนโยบาย “การต่างประเทศไทยสู่ยุคใหม่” เพื่อเปิดประตูการค้าและการลงทุน
.....
นายกฯ เร่งขับเคลื่อนนโยบาย “การต่างประเทศไทยสู่ยุคใหม่” เพื่อเปิดประตูการค้าและการลงทุน
.
ในช่วง 4 เดือนที่ผ่านมา นายกฯ ให้ความสําคัญกับนโยบาย “การต่างประเทศไทยสู่ยุคใหม่” ได้แสดงจุดยืนที่เป็นกลาง และมีเป้าหมายที่ชัดเจน เพื่อเปิดประตูการค้าและการลงทุน
.
โดยนายกฯ เชื่อมั่นว่า การดําเนินการในเชิงรุกของรัฐบาลจะช่วยเพิ่มโอกาสทางเศรษฐกิจ และสนับสนุนบทบาทของไทยในเวทีโลกยิ่งขึ้น
.
สําหรับการดําเนินการด้านการต่างประเทศ มีดังนี้
1) การเปิดประตูการค้าและการลงทุน:
เพิ่มปริมาณการค้า ผลักดันภาคธุรกิจไทยไปลงทุนต่างประเทศเพื่อนําเงินกลับเข้าประเทศ
2) การขยายโอกาสทางธุรกิจ:
การเดินทางไปต่างประเทศประมาณ 10 ประเทศของนายกฯ ได้มีการพาภาคธุรกิจไทยไปพบกับภาคธุรกิจต่างประเทศเพื่อขยายโอกาสให้ธุรกิจไทย ผ่านการจับคู่เจรจาธุรกิจ (Business Matching) โดยมีรัฐบาลเป็นผู้อํานวยความสะดวก
3) การเร่งเจรจาบรรลุข้อตกลง FTA เพิ่มเติมอีก 12 ฉบับ (ปัจจุบันไทยมี FTA ทั้งหมด 14 ฉบับ) โดยเร่งทํา FTA กับสหภาพยุโรป ให้สําเร็จภายใน 18 เดือน
4) การเพิ่มอิทธิพลให้หนังสือเดินทางไทย และอํานวยความสะดวกในการเดินทาง
- ผลักดันการเจรจายกเว้นวีซ่าเชงเก้น (Schengen) ของสหภาพยุโรป
- เริ่มเจรจากับสหราชอาณาจักร รวมถึงมีนโยบายยกเว้นวีซ่า (Visa Free) ให้กับคาซัคสถาน ไต้หวัน อินเดีย
- เจรจายกเว้นวีซ่าถาวรระหว่างไทยกับจีน ซึ่งจะเริ่มใช้ตั้งแต่วันที่ 1 มี.ค. 67 เป็นต้นไป
- ยกเว้นวีซ่านักธุรกิจญี่ปุ่นเป็นเวลา 30 วัน และเร่งให้วีซ่าระยะยาว เพื่อดึงดูดผู้มีทักษะสูงเข้ามาทํางานในไทย
.
อ่านข่าวเพิ่มเติม คลิก:https://www.thaigov.go.th/news/contents/details/77999
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-Thailand and Italy to tighten cooperation in all dimensions
วันจันทร์ที่ 29 มกราคม 2567
29/01/2567
Thailand and Italy to tighten cooperation in all dimensions
Thailand and Italy to tighten cooperation in all dimensions
January 26, 2024, at 1000hrs, at the Purple Room, Thai Khu Fah Building, Government House, H.E. Mr. Paolo Dionisi, Ambassador of the Republic of Italy to Thailand, paid a courtesy call on Prime Minister and Minister of Finance Srettha Thavisin on occasion of his assumption of the position. Government Spokesperson Chai Wacharonke disclosed gist of the meeting as follows:
The Prime Minister and the Italian Ambassador greeted each other, and commended cordial relations between Thailand and Italy. They recognized strong soft power of the two countries, especially Thai food, and Italian design and creativity, and agreed to forge cooperation in the areas that Thailand and Italy have potentials. The Prime Minister also hoped to lead a Thai delegation to visit Italy in the near future to further strengthen trade and investment cooperation in a tangible manner.
Both parties also discussed issues of mutual interests:
As Italy is a leading European country in the agricultural industry, and Europe’s largest agro producer, the Italian Ambassador informed the Prime Minister that his country is now in need of agricultural laborers, especially Thai laborers who are skillful and hardworking. The Prime Minister expressed Thailand’s readiness to cooperate with Italy in this endeavor for mutual interest.Italy has also great interest in investing in the Eastern Economic Corridor (EEC). Last year, the Ambassador led a group of EEC delegation to Rome. The Thai delegation was very welcomed by the Italian counterparts. Italian investors are also keen to learn more about Thailand’s Landbridge project, of which the Prime Minister agreed to provide further detail and policy information. He expressed hope that this information would be beneficial to investment opportunity of the Italian private sector.
Lastly, the Prime Minister called on Italy to endorse Thailand’s negotiation with the European Union on exemption of visa for ordinary Thai passport holders to travel in the Schengen countries in a bid to promote tourism and visit between people of the two countries. Thailand hopes to welcome more Italian visitors and businessmen to the country.
รัฐบาลไทย-ข่าวทำเนียบรัฐบาล-รองปลัด กษ. ร่วมประชุมสภานโยบายการอุดมศึกษา วิทยาศาสตร์ วิจัยและนวัตกรรม ครั้งที่ 2/2567
วันจันทร์ที่ 29 มกราคม 2567
รองปลัด กษ. ร่วมประชุมสภานโยบายการอุดมศึกษา วิทยาศาสตร์ วิจัยและนวัตกรรม ครั้งที่ 2/2567
รองปลัด กษ. ร่วมประชุมสภานโยบายการอุดมศึกษา วิทยาศาสตร์ วิจัยและนวัตกรรม ครั้งที่ 2/2567
นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมการประชุมสภานโยบายการอุดมศึกษา วิทยาศาสตร์ วิจัยและนวัตกรรม ครั้งที่ 2/2567 โดยมี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธาน ณ ตึกภักดีบดินทร์ ทําเนียบรัฐบาล โดยมีเรื่องที่สําคัญในที่ประชุม ดังนี้
1) แนวทางการขับเคลื่อนการอุดมศึกษา วิทยาศาสตร์ วิจัยและนวัตกรรมตามนโยบายนายกรัฐมนตรี
2) การแต่งตั้งคณะกรรมการพิเศษเฉพาะเรื่องด้านการส่งเสริมนวัตกรรมการอุดมศึกษา กรณีครบวาระการดํารงตําแหน่ง
3) การจัดซื้อจัดจ้างเพื่อการวิจัยและพัฒนา และเพื่อการให้บริการทางวิชาการของสถาบันอุดมศึกษา ที่ไม่สามารถดําเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐
4) (ร่าง) ระเบียบสภานโยบาย ว่าด้วยการประชุมสภานโยบายการอุดมศึกษาวิทยาศาสตร์ วิจัยและนวัตกรรมแห่งชาติ พ.ศ. ....
รัฐบาลไทย-ข่าวทำเนียบรัฐบาล-นายกฯ แจ้งข่าวดี ทูตจีนยินดีสนับสนุนหมีแพนด้าให้ประเทศไทย เผยประเทศจีนสนใจโครงการ Landbridge เตรียมให้ คค.เดินทางจัด Road Show สร้างความเข้าใจ ย้ำไทยจีนมีความสัมพันธ์ที่แน่นแฟ้น
วันจันทร์ที่ 29 มกราคม 2567
29/01/2567
นายกฯ แจ้งข่าวดี ทูตจีนยินดีสนับสนุนหมีแพนด้าให้ประเทศไทย เผยประเทศจีนสนใจโครงการ Landbridge เตรียมให้ คค.เดินทางจัด Road Show สร้างความเข้าใจ ย้ําไทยจีนมีความสัมพันธ์ที่แน่นแฟ้น
นายกฯ แจ้งข่าวดี ทูตจีนยินดีสนับสนุนหมีแพนด้าให้ประเทศไทย เผยประเทศจีนสนใจโครงการ Landbridge เตรียมให้ คค.เดินทางจัด Road Show สร้างความเข้าใจ ย้ําไทยจีนมีความสัมพันธ์ที่แน่นแฟ้น
วันนี้ (29 มกราคม 2567) เวลา 11.15 น. ณ บริเวณทางเชื่อมตึกไทยคู่ฟ้าและตึกสันติไมตรี ทําเนียบรัฐบาล ภายหลังการหารือกับ หวัง อี้ รัฐมนตรีต่างประเทศของจีน นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนว่า มีการเซ็นสัญญาเรื่องการค้าทางด้านเกษตรกรรมระหว่างร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์กับทูตจีน อีกทั้ง ประเทศจีนให้ความสนใจเรื่อง Landbridge แต่ต้องการข้อมูลเพิ่มเติม และไม่ใช่เพียงแค่ทางรัฐบาลจีนอย่างเดียว ทางเอกชนของจีนก็ให้ความสนใจที่จะมีส่วนร่วม เพราะว่าเขาทราบดีอยู่ว่าหนึ่งในเหตุผลหลักที่ประเทศไทยควรจะมีโครงการ Landbridge เนื่องจากการลงทุนที่มาจากประเทศจีนในช่วงปีหลัง ๆ บริษัทใหญ่ ๆ ของประเทศจีนมาลงทุนสร้างโรงงานผลิต โรงงานอุตสาหกรรมที่ใหญ่มากในเมืองไทย และไม่ใช่แค่มาตอบสนองความต้องการของคนในประเทศไทยอย่างเดียว แต่จะใช้ประเทศไทยเป็นศูนย์กลางการส่งออก
นายกรัฐมนตรีกล่าวต่อไปว่า ประเทศไทยจะต้องมีท่าเรือน้ําลึก ต้องมี Mega Project ใหญ่ ๆ อย่างโครงการ Landbridge เพื่อที่จะซัพพอร์ตในจุดนี้ โดยทางด้านนายสุริยะ จึงรุ่งเรืองกิจ รัฐมนตรีว่าการกระทรวงคมนาคมก็จะเดินทางไปประเทศจีนในเร็ว ๆ นี้ เพื่อจะจัดทํา Road Show ให้เกิดขึ้น ทั้งหมดนี้เป็นเพียงจุดเริ่มต้นที่ประเทศไทยมีความสัมพันธ์อันดีกับประเทศจีน ซึ่งในปีหน้าก็จะครบ 50 ปี ตนเองได้ถือโอกาสเรียนเชิญประธานาธิบดีสี จิ้นผิง ให้ท่านมาเยือนที่ประเทศไทยด้วย
นอกจากนี้ นายกรัฐมนตรีได้แจ้งข่าวดีว่า ได้ขอรับการสนับสนุนหมีแพนด้าจากทูตจีน ซึ่งทูตจีนยินดีจะสนับสนุน ทําให้ประเทศไทยกลับมามีหมีแพนด้าในสวนสัตว์จังหวัดเชียงใหม่อีกครั้งหนึ่ง
รัฐบาลไทย-ข่าวทำเนียบรัฐบาล-"ชาดา" ประธานเปิดสำนักงานที่ดินอิเล็กทรอนิกส์ ต่างสำนักงานแบบออนไลน์ 4 จังหวัด เดินหน้าสู่รัฐบาลดิจิทัล พร้อมอำนวยความสะดวกปชช. ลดโอกาสจนท.รัฐทุจริต
วันจันทร์ที่ 29 มกราคม 2567
29/01/2567
"ชาดา" ประธานเปิดสํานักงานที่ดินอิเล็กทรอนิกส์ ต่างสํานักงานแบบออนไลน์ 4 จังหวัด เดินหน้าสู่รัฐบาลดิจิทัล พร้อมอํานวยความสะดวกปชช. ลดโอกาสจนท.รัฐทุจริต
"ชาดา" ประธาน เปิดสํานักงานที่ดินอิเล็กทรอนิกส์ ต่างสํานักงานแบบออนไลน์ 4 จังหวัด (ในพื้นที่จังหวัดเพชรบุรี ปทุมธานี นนทบุรี และสมุทรปราการ ณ สํานักงานเขตที่ดินจังหวัดเพชรบุรี) เดินหน้าสู่รัฐบาลดิจิทัล พร้อมอํานวยความสะดวกปชช. ลดโอกาสจนท.รัฐทุจริต
วันนี้ (29 มกราคม 2567) นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เป็นประธานเปิดงานสํานักงานที่ดินอิเล็กทรอนิกส์ ต่างสํานักงานแบบออนไลน์ ในพื้นที่จังหวัดเพชรบุรี ปทุมธานี นนทบุรี และสมุทรปราการ ณ สํานักงานเขตที่ดินจังหวัดเพชรบุรี
โดยถือเป็นนโยบายของรัฐบาล ด้านการใช้เทคโนโลยีที่ทันสมัย มาเพิ่มประสิทธิภาพการทํางานของภาครัฐ ให้เป็นรัฐบาลดิจิทัล อํานวยความสะดวกประชาชนมากยิ่งขึ้น พร้อมยึด ประชาชนเป็นศูนย์กลาง เพื่อตอบสนองความต้องการของประชาชน อย่างรวดเร็ว และโปร่งใส
"นโยบายของกระทรวงมหาดไทย ตามภารกิจของกรมที่ดิน คือ การบริการประชาชนแบบ One Stop Service มุ่งหน้าสู่ระบบความเป็นรัฐบาลดิจิทัล พัฒนาโครงสร้างพื้นฐานของประเทศ อํานวยความสะดวก ลดขั้นตอน ลดค่าใช้จ่าย เพื่อความโปร่งใส และลดโอกาสการใช้ดุลพินิจ และการทุจริตของเจ้าหน้าที่รัฐ" นายชาดา กล่าว
ที่ผ่านมากรมที่ดิน ให้บริการจดทะเบียนสิทธิ และนิติกรรมออนไลน์ ต่างสํานักงาน ไปแล้วกว่า 75 สํานักงาน ใน 8 จังหวัด และวันนี้ได้เปิดพร้อมกันอีก 4 จังหวัด คือ เพชรบุรี ปทุมธานี นนทบุรี และสมุทรปราการ ซึ่งจะเป็นประโยชน์กับประชาชน ไม่จําเป็นต้องเดินทางมายังสํานักงานที่ดิน ที่ที่ดินนั้นตั้งอยู่ แต่สามารถจดทะเบียนสิทธิ และนิติกรรม ที่สํานักงานที่ดินที่ใดก็ได้ ใกล้บ้าน ถือเป็นการอํานวยความสะดวกประชาชนมากยิ่งขึ้น
รัฐบาลไทย-ข่าวทำเนียบรัฐบาล-กรมทางหลวงชนบท คุมเข้มรถบรรทุกน้ำหนักเกิน จัดตั้งด่านตรวจชั่งน้ำหนักเคลื่อนที่ในพื้นที่จังหวัดอุบลราชธานี
วันจันทร์ที่ 29 มกราคม 2567
กรมทางหลวงชนบท คุมเข้มรถบรรทุกน้ําหนักเกิน จัดตั้งด่านตรวจชั่งน้ําหนักเคลื่อนที่ในพื้นที่จังหวัดอุบลราชธานี
...
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 7 (อุบลราชธานี) ร่วมกับแขวงทางหลวงชนบทอุบลราชธานี จัดตั้งด่านตรวจชั่งน้ําหนักเคลื่อนที่บนถนนสาย อบ.2060 แยก ทล.23 - ทล.212 ถนนคลังอาวุธ ตําบลขามใหญ่ อําเภอเมืองอุบลราชธานี (กม. ที่ 1+800) และถนนสาย อบ.4005 แยก ทล.2050 - บ้านสะพือ อําเภอตาลสุม อําเภอพิบูลมังสาหาร จังหวัดอุบลราชธานี (กม. ที่ 13+500) เนื่องจากถนนสายดังกล่าวเป็นเส้นทางรถบรรทุกใช้ในการสัญจรค่อนข้างมาก ทั้งนี้ เพื่อตรวจสอบและควบคุมน้ําหนักของรถบรรทุกไม่ให้น้ําหนักเกินกว่าที่กฎหมายกําหนด ตามมาตรการของกระทรวงคมนาคม และ ทช. รวมทั้งเป็นไปตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ที่ได้สั่งการให้ทุกหน่วยงานในสังกัดกระทรวงคมนาคม ดําเนินงานภายใต้กรอบนโยบาย “คมนาคม เพื่อความอุดมสุขของประชาชน” ในทุกมิติ พร้อมกําชับถึงการทํางานในทุกขั้นตอน ต้องมีความโปร่งใสตรวจสอบได้ หมั่นตรวจตรากวดขัน บังคับใช้กฎหมายเรื่องรถบรรทุกน้ําหนักเกินอย่างจริงจังและต่อเนื่อง ทั้งนี้ ทช. ขอความร่วมมือทุกภาคส่วนปฏิบัติตามกฎหมายและมาตรการดังกล่าวอย่างเคร่งครัด เพื่อความปลอดภัยของผู้ใช้เส้นทาง
อย่างไรก็ตาม ทช. จะจัดเจ้าหน้าที่ตั้งด่านตรวจชั่งน้ําหนักแบบเคลื่อนที่อย่างต่อเนื่องและจะเวียนจัดตั้งด่านตรวจฯ ไปยังเส้นทางอื่น ๆ ให้ทั่วถึงต่อไป หากประชาชนพบเห็นรถบรรทุกน้ําหนักเกินสามารถแจ้งเหตุได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-“เกณิกา”เผย รัฐบาลเดินหน้าแก้หนี้ทั้งระบบอย่างบูรณาการผ่าน “มหกรรมแก้หนี้ สร้างวิถีแห่งความเป็นธรรม”โดย กระทรวงยุติธรรม
วันจันทร์ที่ 29 มกราคม 2567
29/01/2567
“เกณิกา”เผย รัฐบาลเดินหน้าแก้หนี้ทั้งระบบอย่างบูรณาการผ่าน “มหกรรมแก้หนี้ สร้างวิถีแห่งความเป็นธรรม”โดย กระทรวงยุติธรรม
“เกณิกา”เผย รัฐบาลเดินหน้าแก้หนี้ทั้งระบบอย่างบูรณาการผ่าน “มหกรรมแก้หนี้ สร้างวิถีแห่งความเป็นธรรม”โดย กระทรวงยุติธรรม
วันนี้ 29 ม.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า รัฐบาลภายใต้การนําของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดยกระทรวงยุติธรรม ได้จัดงาน “มหกรรมแก้หนี้ สร้างวิถีแห่งความเป็นธรรม” ครั้งที่ 1 ตามนโยบายของรัฐบาลในการเดินหน้าแก้ปัญหาหนี้สินทั้งระบบให้กับประชาชนทุกกลุ่มทั้งภาคเกษตร ภาคธุรกิจ และภาคประชาชน ซึ่งปัญหาหนี้สินเป็นปัญหาเรื้อรังที่อยู่กับสังคมไทยมายาวนานทั้งปัญหาหนี้นอกระบบและในระบบ
โดยภายในกิจกรรมดังกล่าวได้มีสถาบันการเงินจํานวน 23 สถาบันการเงินทั้งส่วนที่เป็นของรัฐบาลและเอกชน สถาบันการเงินควรที่จะสร้างโอกาสให้ลูกหนี้ได้กลับมายืนในสังคม โดยการแก้ไขปัญหาหนี้ของรัฐบาล ได้มีการกําหนดแนวทางในการดําเนินการอย่างชัดเจน และเป็นการบูรณาการการทํางานของทุกหน่วยงานที่เกี่ยวข้องเพื่อให้การแก้ไขปัญหาหนี้เป็นไปอย่างยั่งยืน และไม่กลับมาเป็นหนี้ซ้ําอีก นอกจากนี้ยังได้เปิดให้ผู้เข้าร่วมที่ลงทะเบียนแก้ไขหนี้สิน การไกล่เกลี่ยก่อนฟ้อง และการไกล่เกลี่ยหลังศาลมีคําพิพากษา เข้าร่วมกิจกรรม รวมถึงเปิดเวทีเสวนาในหัวข้อต่างๆ เกี่ยวกับการแก้ไขปัญหาหนี้สิน และข้อกฎหมายต่างๆ จากวิทยากรทรงคุณวุฒิ
น.ส.เกณิกา กล่าวต่อว่า ความตั้งใจของรัฐบาล คือ ต้องการแก้ปัญหา หนี้ครัวเรือน คือ หนี้ของประชาชน โดยจะให้อยู่ในระดับที่สังคมอยู่ได้อย่างเข้มแข็ง มหกรรมแก้หนี้สร้างวิถีแห่งความเป็นธรรมจึงเป็นจุดที่เป็นรูปธรรมของการแก้หนี้ รวมไปถึงการไกล่เกลี่ย เพื่อช่วยเหลือแก้ไขปัญหาหนี้สินให้แก่ประชาชน ทั้งในชั้นก่อนฟ้องคดีช่วยเหลือลูกหนี้ไม่ให้ถูกฟ้องคดีต่อศาล โดย รัฐบาลต้องขอขอบคุณหน่วยงานต่างๆ สถาบันการเงิน ที่มาร่วมจัดนิทรรศการ ให้ความรู้ทางกฎหมาย และให้บริการต่างๆ แก่ประชาชน ด้วย
ทั้งนี้สําหรับประชาชนที่มีความสนใจ และต้องการสอบถามข้อมูลหรือข้อสงสัยต่างๆ เพิ่มเติม สามารถติดต่อผ่านช่องเว็บไซต์ กรมคุ้มครองสิทธิและเสรีภาพ กรมบังคับคดี และสํานักงานยุติธรรมจังหวัดทั่วประเทศ หรือสอบถามผ่าน สายด่วนยุติธรรม โทร. 1111 กด 77 และสายด่วนกรมบังคับคดี โทร. 1111 กด 79 ฟรีตลอด 24 ชั่วโมง
/////
รัฐบาลไทย-ข่าวทำเนียบรัฐบาล-PM to pay official visit to Sri Lanka as Guest of Honour on 3 - 4 February 2024
วันจันทร์ที่ 29 มกราคม 2567
29/01/2567
PM to pay official visit to Sri Lanka as Guest of Honour on 3 - 4 February 2024
PM to pay official visit to Sri Lanka as Guest of Honour on 3 - 4 February 2024
January 29, 2024, Government Spokesperson Chai Wacharonke disclosed that Prime Minister and Minister of Finance Srettha Thavisin is scheduled to pay an official visit to the Democratic Socialist Republic of Sri Lanka on 3 - 4 February 2024 upon an invitation of President of the Democratic Socialist Republic of Sri Lanka, H.E. Mr. Ranil Wickremesinghe. On this visit the Prime Minister will attend the 76th Independence Day Celebration of the Democratic Socialist Republic of Sri Lanka as Guest of Honour, and witness the signing of the Thailand - Sri Lanka Free Trade Agreement (FTA).
During the visit, the Prime Minister will also have a bilateral meeting with the President of the Democratic Socialist Republic of Sri Lanka and witness the signing of the Thailand - Sri Lanka Free Trade Agreement (FTA). The Prime Minister will attend the 76th Independence Day Celebration of the Democratic Socialist Republic of Sri Lanka as Guest of Honour.
The Prime Minister will also have discussions with high-level officials from the Sri Lankan government and one-on-one meetings with senior executives of Sri Lankan private sector. Moreover, the Prime Minister will deliver remarks at the event “Exploring Market Opportunities to Trade and Investment in Sri Lanka”, jointly organised by the Ministry of Commerce of Thailand and the Ministry of Trade of the Democratic Socialist Republic of Sri Lanka, as well as the Ceylon Chamber of Commerce, to further promote trade and investment opportunities between the two countries.
According to the Government Spokesperson, Thailand and Sri Lanka have enjoyed long and cordial relations based on the common faith of Buddhism. This official visit of the Prime Minister will be a good opportunity for reinforcing closer relations and cooperation between the two countries especially in economic cooperation. The Thailand - Sri Lanka FTA is Thailand’s 15th FTA and this would be the first FTA signed under the current Thai administration.
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ ติวเข้ม กยท. และ กวก. เตรียมความพร้อมการปราบปรามลักลอบนำเข้ายางพาราผิดกฎหมาย
วันจันทร์ที่ 29 มกราคม 2567
รองปลัดเศรษฐเกียรติฯ ติวเข้ม กยท. และ กวก. เตรียมความพร้อมการปราบปรามลักลอบนําเข้ายางพาราผิดกฎหมาย
รองปลัดเศรษฐเกียรติฯ ติวเข้ม กยท. และ กวก. เตรียมความพร้อมการปราบปรามลักลอบนําเข้ายางพาราผิดกฎหมาย
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานในพิธีเปิดโครงการฝึกอบรมหลักสูตร “เตรียมความพร้อมการปราบปรามลักลอบนําเข้ายางพาราผิดกฎหมาย” โดยมีผู้เข้ารับการฝึกอบรมจากหน่วยงานที่เกี่ยวข้อง ได้แก่ การยางแห่งประเทศไทย และกรมวิชาการเกษตร เข้าร่วม ผ่านระบบ Zoom Meeting
สําหรับโครงการอบรมดังกล่าว เป็นไปตามนโยบายของท่านรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) ที่ได้ประกาศสงครามกับสินค้าเกษตรด้านพืชที่ผิดกฎหมาย 100 วัน ทําทันที สืบเนื่องจากปัจจุบันมีการลักลอบนําเข้ายางพาราจากแนวชายแดน โดยไม่ผ่านพิธีการศุลกากร และฝ่าฝืนพระราชบัญญัติควบคุมยาง พ.ศ. 2542 ทั้งนี้ เพื่อเป็นการเตรียมความพร้อมในการแก้ไขปัญหาดังกล่าว การยางแห่งประเทศไทยและกรมวิชาการเกษตร จึงได้ร่วมกันจัดโครงการอบรมขึ้น เพื่อสร้างแนวทางความรู้ให้แก่พนักงานและเจ้าหน้าที่ของการยางแห่งประเทศไทย และกรมวิชาการเกษตรทั่วประเทศ ซึ่งจะต้องปฏิบัติหน้าที่ในทีมตรวจสอบปริมาณยางเฉพาะกิจ เพื่อจะได้นําความรู้ที่ได้รับไปใช้ในการปฏิบัติภารกิจได้อย่างถูกต้องและเหมาะสมต่อไป
รัฐบาลไทย-ข่าวทำเนียบรัฐบาล-ตั้งศูนย์ยุติธรรมชุมชนในพื้นที่ อปท. หนุน ปชช. เข้าถึงกระบวนการยุติธรรมได้อย่างรวดเร็วและเป็นธรรม
วันจันทร์ที่ 29 มกราคม 2567
ตั้งศูนย์ยุติธรรมชุมชนในพื้นที่ อปท. หนุน ปชช. เข้าถึงกระบวนการยุติธรรมได้อย่างรวดเร็วและเป็นธรรม
.....
ตั้งศูนย์ยุติธรรมชุมชนในพื้นที่ อปท. หนุน ปชช. เข้าถึงกระบวนการยุติธรรมได้อย่างรวดเร็วและเป็นธรรม
.
กระทรวงยุติธรรม เผยสํานักงานยุติธรรมจังหวัดได้จัดตั้ง “ศูนย์ยุติธรรมชุมชน” ในพื้นที่ขององค์กรปกครองส่วนท้องถิ่นทั่วประเทศ เพื่อใช้เป็นสถานที่ดําเนินงานของคณะกรรมการประจําศูนย์ฯ ปัจจุบันมีทั้งสิ้น 7,788 แห่ง
.
นอกจากนี้ มีสมาชิกที่ได้รับคัดเลือกให้เป็นคณะกรรมการศูนย์ยุติธรรม (ตัวแทนของประชาชน) ในชุมชน ซึ่งได้รับการแต่งตั้งจากผู้ว่าราชการจังหวัด ทําหน้าที่ประสานงานระหว่างประชาชน ชุมชน และองค์กรต่าง ๆ ทั้งภาครัฐและเอกชน จํานวนทั้งสิ้น 93,664 คน
.
การตั้งศูนย์ฯ ดังกล่าว จะส่งผลให้ประชาชนเข้าถึงกระบวนการยุติธรรมได้อย่างสะดวก รวดเร็ว และเป็นธรรม ตามภารกิจดังนี้
• การป้องกันและควบคุมอาชญากรรมในชุมชน
• การรับเรื่องร้องเรียนร้องทุกข์ / แจ้งเบาะแสการกระทําผิด
• การไกล่เกลี่ยระงับข้อพิพาท หรือความขัดแย้งในชุมชน
• บําบัดแก้ไขผู้กระทําความผิด ให้กลับมาเป็นพลเมืองดี
• การเยียวยา เสริมพลังแก่ผู้ตกเป็นเหยื่ออาชญากรรม
.
หากประชาชนได้รับความเดือดร้อน และไม่ได้รับความเป็นธรรม โทร. สายด่วนยุติธรรม 1111 กด 177
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกฯ หารือผู้บริหารบริษัท DKSH แสวงหาความร่วมมือด้านการจำหน่ายยาและเวชภัณฑ์ รวมทั้งความร่วมมือด้านโลจิสติกส์ ส่งเสริมไทยเป็นศูนย์กลางด้านการค้าและการขนส่งในภูมิภาค
วันอังคารที่ 16 มกราคม 2567
16/01/2567
​นายกฯ หารือผู้บริหารบริษัท DKSH แสวงหาความร่วมมือด้านการจําหน่ายยาและเวชภัณฑ์ รวมทั้งความร่วมมือด้านโลจิสติกส์ ส่งเสริมไทยเป็นศูนย์กลางด้านการค้าและการขนส่งในภูมิภาค
​นายกฯ หารือผู้บริหารบริษัท DKSH แสวงหาความร่วมมือด้านการจําหน่ายยาและเวชภัณฑ์ รวมทั้งความร่วมมือด้านโลจิสติกส์ ส่งเสริมไทยเป็นศูนย์กลางด้านการค้าและการขนส่งในภูมิภาค
วันนี้ (16 มกราคม 2567) เวลา 09.30 น (ตามเวลาท้องถิ่นนครซูริก ซึ่งช้ากว่าไทย 6 ชั่วโมง) ณ โรงแรม Mandarin Oriental Savoy Zurich สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกับนายสเตฟาน บุทซ์ (Stefan Butz) ผู้บริหารบริษัท DKSH Holding AG ซึ่งเป็นบริษัทให้คําปรึกษาและแนะนําในการทําธุรกิจ เช่น การขยายการตลาด การวางแผนธุรกิจ การกระจายสินค้า โลจิสติกส์ และการบริการหลังการขาย รวมถึงมีการนําผลิตภัณฑ์และสินค้าอุปโภค บริโภค ยา เวชภัณฑ์ เข้ามาจําหน่ายในไทยมากมายหลายประเภท
โดย DKSH เข้ามาประกอบธุรกิจในไทยตั้งแต่ปี 2449 (ค.ศ.1906) โดยเป็นหนึ่งในองค์กรที่ใหญ่ที่สุดในประเทศในด้านยอดขาย และไทยนับเป็นประเทศที่มีการดําเนินกิจการที่ใหญ่ที่สุดในกลุ่ม DKSH สามารถสร้างรายได้ 1 ใน 3 ของรายได้รวมของบริษัททั่วโลก มีความเข้าใจในการทําธุกิจในไทย และมีการจ้างงานผู้หญิงคิดเป็นสัดส่วนจํานวนมาก ไทยจึงเป็นตลาดสําคัญของบริษัทฯ
นายกรัฐมนตรีและผู้บริหารบริษัท DKSH ได้หารือเกี่ยวกับปัญหาเกี่ยวกับการจําหน่ายยาและเวชภัณฑ์ ซึ่งจากการที่มีโรคระบาดใหม่ใหม่ ๆ เกิดขึ้นบริษัทจําเป็นต้องใช้กระบวนการและระยะเวลาในการเข้ามาจัดจําหน่ายในไทยยาวนาน ซึ่งรัฐบาลจะรับไปแก้ปัญหา เพื่อให้เกิดประโยชน์ทั้งต่อบริษัทและต่อประชาชนชาวไทยชาวไทยที่ต้องการใช้ยาและเวชภัณฑ์ในการรักษาโรค
บริษัทฯ ยังให้ความสําคัญกับสิ่งแวดล้อม เสนอให้ไทยใช้ E-document มากขึ้น นอกจากนี้ บริษัทฯ ยังจะส่งเสริมการใช้รถยนต์ไฟฟ้าในการขนส่งสินค้า ซึ่งสอดคล้องกับนโยบายของรัฐบาลไทย โดยยืนยันที่จะส่งเสริมการใช้รถยนต์ไฟฟ้า พร้อมจะสนับสนุนเพิ่มการติดตั้งสถานีชาร์จรถไฟฟ้าให้เพิ่มมากขึ้น
นอกจากนี้ บริษัทฯ ยังมีความเชี่ยวชาญทางด้านโลจิสติกส์ ซึ่งไทยมีโครงการ Landbridge ที่บริษัทสามารถเข้ามีส่วนร่วมได้ โดยโครงการนี้จะเป็นตัวขับเคลื่อนเศรษฐกิจของไทย และบริษัทฯ จะได้รับผลประโยชน์จากโครงการนี้ด้วย โอกาสนี้ บริษัทยืนยันและมีความเชื่อมั่นในศักยภาพของไทย รวมทั้งพร้อมที่จะเชิญชวนบริษัทพันธมิตรมาร่วมลงทุนในไทยมากขึ้น
รัฐบาลไทย-ข่าวทำเนียบรัฐบาล-“พัชรวาท” ลุยแก้ปัญหาขาดแคลนน้ำให้ชาวอุดรฯ และหนองคาย ในการประชุม ครม. นอกสถานที่นัดแรก
วันอังคารที่ 16 มกราคม 2567
“พัชรวาท” ลุยแก้ปัญหาขาดแคลนน้ําให้ชาวอุดรฯ และหนองคาย ในการประชุม ครม. นอกสถานที่นัดแรก
พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ลุยแก้ปัญหาขาดแคลนน้ําให้ชาวอุดรฯ และหนองคาย ในการประชุม ครม. นอกสถานที่นัดแรก
วันที่ 3 ธันวาคม 2566 เวลา 15.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย ร.อ.รชฏ พิสิษฐบรรณกร ผู้ช่วย รมว.ทส. นายโกเมนทร์ ทีฆธนานนท์ ที่ปรึกษา รมว.ทส. นายจตุพร บุรุษพัฒน์ ปลัดกระทรวงฯ และคณะผู้บริหาร ทส. ลงพื้นที่ส่งมอบโครงการจัดหาแหล่งน้ําบาดาลระยะไกล เพื่อแก้ไขปัญหาในพื้นที่ขาดแคลนน้ําหรือน้ําเค็ม รูปแบบที่ 1 ประจําปีงบประมาณ พ.ศ. 2565 ให้กับประชาชนบ้านถ่อนใหญ่ หมู่ที่ 7 ตําบลนาข่า อําเภอเมือง จังหวัดอุดรธานี เพื่อแก้ปัญหาการขาดแคลนน้ํากิน - น้ําใช้ให้กับชุมชนกว่า 263 ครัวเรือน ได้มีน้ําเพื่อการอุปโภค บริโภค และน้ําเพื่อการเกษตรกว่า 513,920 ลูกบาศก์เมตรต่อปี โดยมี นายศรัณย์ศักด์ ศรีเครือเนตร รองผู้ว่าราชการจังหวัดอุดรธานี และพระครูธีรธรรมสาร ธัมมสาโร เจ้าอาวาสวัดป่าหลวง (ธ) เจ้าคณะตําบลนาข่า - บ้านขาว รับมอบโครงการร่วมกับนายกเทศมนตรีตําบลนาข่า และเครือข่ายกลุ่มผู้ใช้น้ําที่จะเป็นผู้ดูแลรักษาระบบต่อไป
นอกจากนี้ พล.ต.อ.พัชรวาท และคณะ ยังได้เดินทางไปรับฟังปัญหาการขาดแคลนน้ําของชาวบ้านในพื้นที่เขตเทศบาลเมืองท่าบ่อ อําเภอท่าบ่อ จังหวัดหนองคาย โดยมี นายชาญชัย คงทัน รองผู้ว่าราชการจังหวัด และประชาชนในพื้นที่ร่วมให้การต้อนรับ ซึ่งเป็นพื้นที่เศรษฐกิจที่มีการขยายตัวอย่างรวดเร็ว ทําให้มีจํานวนประชากรมาใช้บริการในเขตพื้นที่มากกว่า 30,000 คน แต่ระบบประปาที่มีอยู่เดิมมีการใช้งานมาแล้วกว่า 33 ปี มีสภาพชํารุด มีปริมาณความจุ 1,500 ลูกบาศก์เมตร ในขณะที่ประชากรที่เพิ่มขึ้นมีความต้องการใช้น้ํา 2,547 ลูกบาศก์เมตรต่อวัน ส่งผลให้พื้นที่เทศบาลเมืองท่าบ่อไม่สามารถผลิตน้ําประปาที่มีคุณภาพให้บริการประชาชน โรงพยาบาลสมเด็จพระยุพราช และชุมชนโดยรอบได้อย่างเพียงพอ โดย พล.ต.อ.พัชรวาท ได้รับข้อเสนอโครงการจัดหาน้ําบาดาล จากนายกเทศมนตรีเมืองท่าบ่อ พร้อมให้คํามั่นกับชาวบ้านว่าจะนําเสนอโครงการดังกล่าว พร้อมข้อเสนอแนวทางการศึกษาโครงการจัดหาแหล่งน้ําบาดาลระยะไกลเพื่อแก้ปัญหาในพื้นที่ขาดแคลนน้ําหรือน้ําเค็ม ของกรมทรัพยากรน้ําบาดาลที่มีการศึกษาแนวทางการแก้ไขปัญหาในพื้นที่ดังกล่าว เข้าสู่ที่ประชุมคณะรัฐมนตรี (ครม.) อย่างเป็นทางการนอกสถานที่ครั้งแรก พิจารณาเพื่อแก้ไขปัญหาของประชาชนโดยเร่งด่วน ในวันพรุ่งนี้ (4 ธันวาคม 2566) ณ จังหวัดหนองบัวลําภู เพื่อบรรเทาความเดือดร้อนของประชาชน โดยมีเป้าหมายสําคัญ คือ ให้ประชาชนอยู่ดี กินดี อย่างยั่งยืน ไม่ว่าจะเป็นเรื่องน้ํากินน้ําใช้ หรือน้ําเพื่อการเกษตร ตามนโยบายรัฐบาล
รัฐบาลไทย-ข่าวทำเนียบรัฐบาล-ขสมก. เปิดเส้นทางเดินรถโดยสารธรรมดา สาย 5 สถานีกลางกรุงเทพอภิวัฒน์ - จักรวรรดิ เริ่มให้บริการวันที่ 16 มกราคม 2567
วันอังคารที่ 16 มกราคม 2567
ขสมก. เปิดเส้นทางเดินรถโดยสารธรรมดา สาย 5 สถานีกลางกรุงเทพอภิวัฒน์ - จักรวรรดิ เริ่มให้บริการวันที่ 16 มกราคม 2567
....
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า ตามที่บริษัท บี.ที.ดี (2001) ขนส่ง จํากัด ผู้ประกอบการรถโดยสารธรรมดา สาย 5 เส้นทางสถานีขนส่งผู้โดยสารกรุงเทพฯ (จตุจักร) - จักรวรรดิ ยุติให้บริการเดินรถ ส่งผลให้ประชาชนที่ใช้บริการรถโดยสารสายดังกล่าวได้รับความเดือดร้อน เนื่องจากไม่ได้รับความสะดวกในการเดินทาง ขสมก. มีความห่วงใยประชาชน จึงได้จัดเดินรถโดยสารธรรมดาในเส้นทาง สาย 5 เพื่อให้บริการรับ - ส่งประชาชนแทนผู้ประกอบการรายเดิม ตั้งแต่วันที่ 16 มกราคม 2567 เป็นต้นไป โดยได้ขยายเส้นทางจากสถานีขนส่งผู้โดยสารกรุงเทพฯ (จตุจักร)ไปยังสถานีกลางกรุงเทพอภิวัฒน์ เพื่ออํานวยความสะดวกให้กับประชาชนในการเดินทางเชื่อมต่อกับระบบรถไฟฟ้าสายสีแดง โดย ขสมก. ได้จัดรถโดยสารธรรมดา 6 คัน เพื่อวิ่งให้บริการประชาชนในเส้นทางเดินรถ สาย 5 ตั้งแต่เวลา 05.00 - 22.00 น. โดยจัดเก็บค่าโดยสารในอัตรา 10 บาท ตลอดสาย ซึ่งเป็นไปตามใบอนุญาตประกอบการขนส่งประจําทาง เลขที่ กท.77/2562 ลงวันที่ 19 มิถุนายน 2562 ผู้ใช้บริการสามารถชําระค่าโดยสารผ่านบัตรโดยสารอิเล็กทรอนิกส์ทุกประเภทของ ขสมก. บัตรประจําตัวประชาชน (บัตรสวัสดิการแห่งรัฐ) สแกน QR Code ผ่านโมบายแบงก์กิ้ง และบัตรเดบิต - เครดิต ที่มีสัญลักษณ์คอนแทคเลสของทุกธนาคาร โดยเส้นทางเดินรถ สาย 5 มีรายละเอียด ดังนี้
เที่ยวไป เริ่มต้นจากสถานีกลางกรุงเทพอภิวัฒน์ ไปตามถนนกําแพงเพชร 1 ข้ามสะพานยกระดับ (overpass) เลี้ยวซ้ายไปตามถนนกําแพงเพชร 2 ผ่านสถานีขนส่งผู้โดยสารกรุงเทพ (จตุจักร) เลี้ยวซ้ายไปตามถนนรัชดาภิเษก ถนนวงศ์สว่าง เลี้ยวซ้ายไปตามถนนประชาราษฎร์สาย 1 เลี้ยวซ้ายไปตามถนนประชาราษฎร์สาย 2 เลี้ยวขวาข้ามสะพานสูงบางซื่อ แล้วไปตามถนนเตชะวนิช ถนนพระราม 5 เลี้ยวซ้ายไปตามถนนพิษณุโลก เลี้ยวขวาไปตามถนนนครสวรรค์ ข้ามสะพานผ่านฟ้าลีลาศ เลี้ยวซ้ายไปตามถนนมหาไชย เลี้ยวซ้ายไปตามถนนเจริญกรุง เลี้ยวขวาไปตามถนนจักรวรรดิ ไปสุดเส้นทางที่จักรวรรดิ
เที่ยวกลับ เริ่มต้นจากจักรวรรดิ ไปตามถนนจักรวรรดิ แล้วไปตามถนนลอดใต้สะพานสมเด็จพระปกเกล้า ถนนลอดใต้สะพานสมเด็จพระพุทธยอดฟ้าจุฬาโลก เลี้ยวซ้ายไปตามถนนมหาราช เลี้ยวขวาไปตามถนนอัษฎางค์ เลี้ยวขวาไปตามถนนพระพิทักษ์ เลี้ยวขวาไปตามถนนตรีเพชร เลี้ยวซ้ายไปตามถนนมหาราช เลี้ยวซ้ายไปตามถนนจักรเพชร ถนนมหาไชย แล้วไปตามเส้นทางเดิม ไปสุดเส้นทางที่สถานีกลางกรุงเทพอภิวัฒน์
รัฐบาลไทย-ข่าวทำเนียบรัฐบาล-รมช.ไชยา รับฟังข้อเรียกร้องของชุมนุมสหกรณ์โคนมฯ เร่งหารือปรับราคานมโรงเรียน ช่วยเหลือเกษตรกรผู้เลี้ยงโคนม
วันอังคารที่ 16 มกราคม 2567
รมช.ไชยา รับฟังข้อเรียกร้องของชุมนุมสหกรณ์โคนมฯ เร่งหารือปรับราคานมโรงเรียน ช่วยเหลือเกษตรกรผู้เลี้ยงโคนม
รมช.ไชยา รับฟังข้อเรียกร้องของชุมนุมสหกรณ์โคนมฯ เร่งหารือปรับราคานมโรงเรียน ช่วยเหลือเกษตรกรผู้เลี้ยงโคนม
นายไชยา พรหมา รัฐมนตรีช่วยว่าการกระทรวงเกษตรและสหกรณ์ อนุญาตให้ชุมนุมสหกรณ์โคนมแห่งประเทศไทย เข้าพบ ณ ห้องประชุมกระทรวงเกษตรและสหกรณ์ (115) ซึ่งชุมนุมสหกรณ์โคนมฯ นําโดย นายวสันต์ จีนหลง นายกสมาคมผู้ผลิตนมพาสเจอร์ไรส์ และนางพัชรี วัฒนวิชัยกุล ประธานที่ปรึกษา สมาคม เอส เอ็ม อี ผู้รวบรวมน้ํานมดิบและแปรรูป นําสมาชิกสหกรณ์โคนมฯ เข้าพบและหารือขอความอนุเคราะห์กระทรวงเกษตรฯ นําเรื่องปรับเพิ่มราคาผลิตภัณฑ์นมโรงเรียนเสนอต่อคณะรัฐมนตรี เนื่องจากผู้ประกอบการโรงงานแปรรูปผลิตภัณฑ์นมที่เข้าร่วมโครงการอาหารเสริม (นม) โรงเรียนได้รับผลกระทบจากต้นทุนการผลิตนมโรงเรียนที่สูงขึ้น จากการปรับราคากลางรับซื้อน้ํานมโค ณ หน้าโรงงานแปรรูปผลิตภัณฑ์นมจากเดิม กิโลกรัมละ 20.25 บาท เป็นกิโลกรัมละ 22.75 บาท หรือเพิ่มขึ้น 2.50 บาท ซึ่งมีผลตั้งแต่วันที่ 8 มกราคม 2567
รัฐมนตรีช่วยฯ ไชยา กล่าวว่า กระทรวงเกษตรฯ พิจารณาแล้วว่า หากมีการปรับขึ้นราคาน้ํานมดิบ จะต้องมีการหารือเรื่องปรับเพิ่มราคาผลิตภัณฑ์นมกับหน่วยงานอื่นที่เกี่ยวข้องเพิ่มเติม โดยได้หารือร่วมกับคณะกรรมการอาหารนมเพื่อเด็กและเยาวชน เพื่อเสนอเรื่องการปรับราคาผลิตภัณฑ์นมโรงเรียนให้เป็นไปอย่างเหมาะสมและไม่กระทบต่อพี่น้องเกษตรกรผู้เลี้ยงโคนมให้คณะรัฐมนตรีพิจารณา พร้อมทั้ง มอบหมายกรมปศุสัตว์ดูแลการผลิตอาหารสัตว์ เพื่อช่วยลดต้นทุนอาหารสัตว์และเพิ่มกําไรให้เกษตรกรมากขึ้น รวมถึงมีมุมมองเสนอให้องค์กรปกครองส่วนท้องถิ่น สังกัดกระทรวงมหาดไทยมีส่วนร่วมสนับสนุนงบประมาณที่เกี่ยวข้องกับนมโรงเรียน เพื่อสร้างคุณภาพชีวิตที่ดีของประชาชนร่วมกัน ทั้งนี้ รมช. ไชยา ได้รับหนังสือข้อเรียกร้องของชุมนุมสหกรณ์โคนมแห่งประเทศไทย เพื่อนําข้อมูลประกอบการพิจารณา เสนอคณะรัฐมนตรีต่อไป
รัฐบาลไทย-ข่าวทำเนียบรัฐบาล-จิตอาสาบำเพ็ญสาธารณประโยชน์
วันอังคารที่ 16 มกราคม 2567
จิตอาสาบําเพ็ญสาธารณประโยชน์
กองพันทหารราบที่ 4 กรมทหารราบที่ 23 จัดกําลังพลจิตอาสา ร่วมกิจกรรมจิตอาสาบําเพ็ญประโยชน์และบําเพ็ญสาธารณะ เนื่องในวันสําคัญของชาติไทย
วันพ่อขุนรามคําแหงมหาราช, วันสมเด็จพระนเรศวรมหาราช, และวันคล้ายวันประสูติสมเด็จพระเจ้าลูกเธอ เจ้าฟ้าสิริวัณณวรี นารีรัตนาราชกัญญา กําลังพลเข้าพัฒนา แหล่งน้ําลําห้วยชุมเห็ดกําจัดวัชพืชและปรับปรุงภูมิทัศน์
รัฐบาลไทย-ข่าวทำเนียบรัฐบาล-PM to attend World Economic Forum Annual Meeting (Davos 2024) during Jan 15-19
วันอังคารที่ 16 มกราคม 2567
16/01/2567
PM to attend World Economic Forum Annual Meeting (Davos 2024) during Jan 15-19
PM to attend World Economic Forum Annual Meeting (Davos 2024) during Jan 15-19
Prime Minister and Minister of Finance Srettha Thavisin is scheduled to attend the World Economic Forum (WEF) Annual Meeting 2024 (Davos 2024), held in Davos, Switzerland during January 15-19, 2024.
The 54th World Economic Forum (WEF) Annual Meeting will be convened under the theme: “Rebuilding Trust” with an aim to rebuild trust in the future, in the society, and in the international alliances in response to the current global challenges. The Prime Minister’s attendance at the WEF marks the first time in 12 years for Thailand to be represented at the leader’s level (the last time was during the premiership of Ms. Yingluck Shinawatra), and the first visit to Europe for the Prime Minister since taking office. In attending the event, the Prime Minister will demonstrate Thailand’s readiness to join the global community in advancing world’s important agendas, and to meet with global figures from both the public and private sectors.
The Prime Minister is scheduled to attend 3 meetings as speakers: 1) an opening remark at the Country Strategy Dialogue (CSD) on Thailand; 2) project pitching on “Thailand Landbridge: Connecting ASEAN with the World”; and 3) a session on “Learning from ASEAN” with the leaders of Cambodia and Vietnam.
The Prime Minister is also set to meet with executives of world’s leading firms, Secretary-General of the Organization for Economic Co-operation and Development (OECD) Mathias Cormann, Founder and Executive Chairman of the World Economic Forum Klaus Schwab, and president of the World Bank Group.
The Prime Minister’s attendance at Davos 2024 will be a great opportunity for him to underscore Thailand’s commitment in building trust, and promoting global cooperation in trade and investment and sustainable economic growth in hope to bring back tangible benefits to Thailand. This includes promotion of energy transition, EVs industry, sustainable food and agro industry, digital economy, and connectivity through the Landbridge project.
รัฐบาลไทย-ข่าวทำเนียบรัฐบาล-รมว.กห. Kick off กองทัพสนับสนุนในการแก้ไขปัญหายาเสพติด
วันอังคารที่ 16 มกราคม 2567
รมว.กห. Kick off กองทัพสนับสนุนในการแก้ไขปัญหายาเสพติด
นายสุทิน คลังแสง รัฐมนตรีว่าการกระทรวงกลาโหม Kick off กองทัพสนับสนุนในการแก้ไขปัญหายาเสพติด
วันนี้ (8 มกราคม 2567 เวลา 16:00 น.) นายสุทิน คลังแสง รมว.กห. พร้อมด้วย พล.อ.สนิธชนก สังขจันทร์ ปล.กห., พล.อ.ทรงวิทย์ หนุนภักดี ผบ.ทสส., พล.อ.เจริญชัย หินเธาว์ ผบ.ทบ., พล.ร.อ.อะดุง พันธุ์เอี่ยม ผบ.ทร. และ พล.อ.อ.พันธ์ภักดี พัฒนกุล ผบ.ทอ. เข้าร่วมประชุมหารือเกี่ยวกับการแก้ไขปัญหายาเสพติด ซึ่งได้เร่งรัดดําเนินการภายหลังจากที่ นายเศรษฐา ทวีสิน นรม. ได้เชิญ รมว.กห. และ ผบ.ทบ. เข้าพบเพื่อหารือในเรื่องดังกล่าวเมื่อ 4 ม.ค.67 ณ อาคารรัฐสภา ระหว่างร่วมการประชุมพิจารณาร่าง พ.ร.บ.งบประมาณรายจ่ายประจําปีงบประมาณ พ.ศ. 2567 ตลอดจนเป็นไปตามนโยบายเร่งด่วนของรัฐบาล (Quick Win)
สําหรับการปฏิบัติการลดความรุนแรงของปัญหายาเสพติด ระยะ 1 ปี แบ่งเป็น 3 พื้นที่ ได้แก่ 1) พื้นที่ปัญหาผู้มีอาการทางจิตเวชยาเสพติด 2) พื้นที่ปัญหาการค้าและแพร่ระบาดยาเสพติด และ 3) พื้นที่ปัญหาการลักลอบนําเข้ายาเสพติด โดยมี 5 กลยุทธ์ในการดําเนินงาน ประกอบด้วย 1) ลดความเดือดร้อนที่ส่งผลกระทบต่อประชาชน 2) ใช้ประมวลกฎหมายยาเสพติด 3) กระจายบทบาทจังหวัดจัดการปัญหา 4) สร้างบทเรียน/ขยายผลไปลักษณะทะลวงจุดหนึ่งละลายทั้งแนว และ 5) บูรณาการอย่างเป็นเอกภาพ
สําหรับระดับผู้เสพยาเสพติด ได้แก่ 1) กลุ่มสีแดง (กลุ่มฉุกเฉินที่อาละวาด ที่ต้องนําส่ง
สถานพยาบาลทันที) 2) กลุ่มสีส้ม (เฝ้าระวังสูงและสูงสุด) จํานวน 6,987 ราย 3) กลุ่มสีเหลือง
(เฝ้าระวัง) จํานวน 25,636 ราย และ 4) กลุ่มสีเขียว (สมัครใจบําบัด) จํานวน 270,826 ราย
ทั้งนี้ ได้กําหนดให้กลุ่มผู้เสพยาเสพติด (กลุ่มสีส้ม) จํานวน 4,414 ราย และพื้นที่สีส้มเข้ม (85 อําเภอ
ใน 30 จังหวัดเป้าหมาย) เป็นกลุ่มผู้เสพและพื้นที่เป้าหมายที่ต้องดําเนินการตาม Quick win เพื่อนําออกจากชุมชนและเข้าสู่กระบวนการบําบัดรักษาโดยเร็วที่สุด โดย กองทัพบกสนับสนุนการดําเนินการจัดตั้ง “ศูนย์รักษ์ใจ” ทั้งนี้ มีแนวทางกําหนดห้วงระยะเวลาในการฟื้นฟูสมรรถภาพผู้ติดยาเสพติด 60 วัน 90 วัน และ 120 วัน โดยศูนย์คัดกรอง และ/หรือ สถานพยาบาลยาเสพติดที่ส่งตัวผู้เข้ารับการฟื้นฟูฯ เป็นผู้กําหนดลงในเอกสารการส่งตัว
นายสุทิน กล่าวถึงแนวคิดในชั้นต้นว่า จะต้องทํางานร่วมกันหลายกระทรวง โดยใช้สถานที่ ดูแลกิจวัตรประจําวัน และผู้ปกครองจะเป็นทหาร (ครูฝึก) ในส่วนของวิทยากรในหลักสูตรอื่นๆ รวมถึงการคัดกรองผู้ป่วย จะเป็นความรับผิดชอบของกระทรวงสาธารณสุข และสํานักงานคณะกรรมการป้องกันและปราบปรามยาเสพติด (ป.ป.ส.) ทั้งนี้ ให้อ้างอิงงบประมาณต่างๆ จากการดําเนินงานที่ผ่านมาของโรงเรียนวิวัฒน์พลเมือง และดําเนินการจํานวน 52 ศูนย์ที่มีอยู่เดิมก่อนจึงค่อยขยายเพิ่มเติม รวมถึงให้พร้อมปฏิบัติในทันที ตลอดจนอาจจะให้มีการจัดตั้งคณะทํางานแก้ไขปัญหายาเสพติดประจําหมู่บ้าน เพื่อให้ผู้ติดยาเสพติดในพื้นที่ได้เข้ารับการบําบัดรักษาตรงกับเป้าหมาย ซึ่งยังให้มีการพิจารณาทบทวนกฎหมายที่เกี่ยวข้องอีกด้วย
รัฐบาลไทย-ข่าวทำเนียบรัฐบาล-"ข้าพเจ้าเพิ่งสำเร็จการศึกษา มีความกระตือรือร้นที่จะทำอะไรที่สร้างสรรค์ ทำตัวให้เป็นประโยชน์แก่ประเทศชาติและสังคมให้มากที่สุดเท่าที่จะทำได้
วันอังคารที่ 16 มกราคม 2567
"ข้าพเจ้าเพิ่งสําเร็จการศึกษา มีความกระตือรือร้นที่จะทําอะไรที่สร้างสรรค์ ทําตัวให้เป็นประโยชน์แก่ประเทศชาติและสังคมให้มากที่สุดเท่าที่จะทําได้
ยิ่งไปกว่านั้น ข้าพเจ้ายังมีใจรักที่จะเป็นครู จึงตกลงใจที่รับราชการที่นี่"
#พระราชพจนารถ ใน “พลเอกหญิง ศาสตราจารย์ ดร. สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี” สําหรับพระราชทานลงนิตยสาร เสนาศึกษา เล่ม 56 (มิถุนายน-กรกฎาคม 2533) ตอนพิเศษ “10 ปี ในรั้วแดงกําแพงเหลือง”
--
“ผู้พันเบิร์ด” พ.ท.วันชนะ สวัสดี ผู้บังคับกองพันที่ 1 (ยศในขณะนั้น) กรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า เป็นอดีตลูกศิษย์ของ “ทูลกระหม่อมอาจารย์รุ่นที่ 17” ยังคงจดจําพระมหากรุณาธิคุณที่ทรงมีต่อนักเรียนนายร้อยและโรงเรียนนายร้อยได้อย่างไม่มีวันลืม โดยได้ถ่ายทอดพระราชจริยวัตรอันงดงามของทูลกระหม่อมอาจารย์ว่า
--
“...นับตั้งแต่ปีพุทธศักราช 2553 สมเด็จพระเทพฯ ทรงเป็นทูลกระหม่อมอาจารย์ของโรงเรียนนายร้อยนั้น จะเสด็จฯ มาทรงสอนนักเรียนเป็นประจําทุกปีมิได้ขาด โดยทรงสอนวิชาประประวัติศาสตร์ร่วมสมัย และวิชาประวัติศาสตร์เอเชียตะวันออก ให้แก่นักเรียนนายร้อยชั้นปีที่ 2 และวิชาประวัติศาสตร์เลือกเสรีให้แก่นักเรียนนายร้อยชั้นปี 3
.
หนึ่งเทอมจะทรงสอนเป็นเวลา 3 เดือน และในหนึ่งสัปดาห์จะเสด็จฯ มาสอนนักเรียนนายร้อยเป็นเวลา 2 วัน โดยปีนี้สมเด็จพระเทพฯ ได้เสด็จมาทรงสอนนักเรียนในวันพฤหัสฯ และวันศุกร์ ของทุกสัปดาห์จนปิดภาคเรียน
.
เมื่อวันศุกร์ที่ 25 กันยายน 2558 ที่ผ่านมา ถือเป็นการสอนครั้งสุดท้ายในอายุราชการของทูลกระหม่อมอาจารย์ โดยเสด็จฯ ไปสอนวิชาประวัติศาสตร์ หัวข้อภูมิศาสตร์กับโอลิมปิกวิชาการ ยังความปลื้มปีติแก่นักเรียนนายร้อย และ ชาว จปร. ทุกนาย
.
พระองค์ท่านตรัสกับอาจารย์ท่านอื่นในโรงเรียนนายร้อยเสมอว่า นักเรียนนายร้อยก็คือเยาวชน ฉะนั้น งานที่สร้างเยาวชนให้เป็นคนดีคนเก่งของประเทศชาติ คืองานของพระองค์ และการได้มาสอนนักเรียนนายร้อย ก็ถือว่าเป็นการสร้างเยาวชนของชาติได้เหมือนกัน”
====================
ที่มา: เกร็ดประวัติศาสตร์ v 2 / ยอพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ
รัฐบาลไทย-ข่าวทำเนียบรัฐบาล-​ที่ประชุม ครม. มีมติเห็นชอบร่างความตกลงว่าด้วยความร่วมมือด้านการขนส่งทางทะเล ระหว่างประเทศสมาชิก BIMSTEC 7 ประเทศ
วันอังคารที่ 16 มกราคม 2567
16/01/2567
​ที่ประชุม ครม. มีมติเห็นชอบร่างความตกลงว่าด้วยความร่วมมือด้านการขนส่งทางทะเล ระหว่างประเทศสมาชิก BIMSTEC 7 ประเทศ
​ที่ประชุม ครม. มีมติเห็นชอบร่างความตกลงว่าด้วยความร่วมมือด้านการขนส่งทางทะเล ระหว่างประเทศสมาชิก BIMSTEC 7 ประเทศ
วันนี้ (16 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (16 มกราคม 2567) มีมติเห็นชอบร่างความตกลงว่าด้วยความร่วมมือด้านการขนส่งทางทะเล ระหว่างรัฐบาลแห่งสาธารณรัฐประชาชนบังกลาเทศ ราชอาณาจักรภูฏาน สาธารณรัฐอินเดีย สาธารณรัฐแห่งสหภาพเมียนมา เนปาล สาธารณรัฐสังคมนิยมประชาธิปไตยศรีลังกา และราชอาณาจักรไทย ตามที่กระทรวงคมนาคม (คค.) เสนอ
โฆษกประจําสํานักนายกรัฐมนตรี กล่าวว่า ไทยเคยทําความตกลงว่าด้วยการขนส่งทางทะเลกับประเทศต่างๆ เช่น เปรู เยอรมนี และเกาหลีใต้ เป็นต้น โดยมีจุดประสงค์เพื่อสร้างความร่วมมือและอํานวยความสะดวกในการขนส่งทางทะเลระหว่างภาคีร่างความตกลงฯ ภายใต้หลักเสรีภาพในการเดินเรือและหลักการแข่งขันอย่างเป็นธรรม ซึ่งในครั้งนี้เป็นการทําความตกลงระหว่างประเทศสมาชิก BIMSTEC จํานวน 7 ประเทศ ได้แก่ บังกลาเทศ ภูฏาน อินเดีย เมียนมา เนปาล ศรีลังกา และไทย เพื่อเสริมสร้างและพัฒนาความสัมพันธ์ด้านการพาณิชยนาวีและการขนส่งทางทะเลในภูมิภาคอ่าวเบงกอล โดยมีขอบเขตการใช้บังคับกับเรือ บริษัทเรือ ลูกเรือ และสินค้าบนเรือ ซึ่งจะมีการกําหนดรายละเอียดในขั้นตอนการปฏิบัติงานมาตรฐาน (Standard Operating Procedure: SOP)
ร่างความตกลงฯ ดังกล่าวจะเป็นการสร้างกรอบความร่วมมือด้านการขนส่งทางทะเลระหว่างประเทศสมาชิกที่อยู่ในภูมิภาคอ่าวเบงกอล อํานวยความสะดวกและเปิดโอกาสด้านการค้าและการลงทุน อันจะนําไปสู่การยกระดับการปฏิบัติให้เป็นรูปธรรม รวมทั้งส่งเสริมบทบาทของไทยในสาขาความเชื่อมโยงทางทะเลในเวทีระหว่างประเทศ ภายใต้บริบทด้านเศรษฐกิจและภูมิรัฐศาสตร์ที่เปลี่ยนแปลงไป และส่งเสริมสถานะความเป็นศูนย์กลางความเชื่อมโยงหลากหลายรูปแบบ ทั้งทางบกและทางทะเลของไทยที่เชื่อมมหาสมุทรแปซิฟิกและมหาสมุทรอินเดีย นอกจากนี้ ยังเป็นโอกาสในการกําหนดเป้าหมายและท่าทีด้านความเชื่อมโยงทางทะเลที่ไทยต้องการผลักดันในเวทีระหว่างประเทศต่าง ๆ โดยเฉพาะในฐานะประเทศผู้นํา (Lead country) ด้านความเชื่อมโยงของกรอบความร่วมมือ BIMSTEC
ทั้งนี้ ที่ประชุม ครม. มีมติอนุมัติให้รัฐมนตรีว่าการกระทรวงคมนาคม หรือผู้ที่ได้รับมอบหมายเป็นผู้ลงนามร่างความตกลงฯ รวมทั้งมอบหมายให้กระทรวงการต่างประเทศ (กต.) จัดทําหนังสือมอบอํานาจเต็ม (Full Powers) ให้แก่รัฐมนตรีว่าการกระทรวงคมนาคม หรือผู้ที่ได้รับมอบหมายสําหรับการลงนามดังกล่าว และดําเนินการจัดทําหนังสือไปยังสํานักเลขาธิการความริเริ่มแห่งอ่าวเบงกอลสําหรับความร่วมมือหลากหลายสาขาทางวิชาการและเศรษฐกิจ (Bay of Bengal Initiative for Multi-Sectoral Technical and Economic Cooperation: BIMSTEC) แจ้งการมีผลใช้บังคับของร่างความตกลงฯ เมื่อ คค. ได้มีหนังสือแจ้งยืนยันไปยัง กต. ว่าได้ดําเนินกระบวนการต่าง ๆ ที่จําเป็น เพื่อให้ความตกลงฯ มีผลบังคับใช้เสร็จสมบูรณ์แล้ว เดิมจะมีการลงนามร่างความตกลงฯ ระหว่างการประชุมระดับผู้นํา BIMSTEC ครั้งที่ 6 ซึ่งมีกําหนดจัดประชุมวันที่ 30 พฤศจิกายน 2566 ณ กรุงเทพมหานคร อย่างไรก็ตาม คค. แจ้งว่า การประชุมดังกล่าวถูกเลื่อนออกไป ทําให้ยังไม่ทราบกําหนดวันลงนาม
ทั้งนี้ ร่างความตกลงฉบับนี้ไม่เข้าลักษณะเป็นหนังสือสัญญาตามมาตรา 178 วรรคสองและวรรคสามของรัฐธรรมนูญแห่งราชอาณาจักรไทย และไม่ต้องได้รับความเห็นชอบจากรัฐสภา
รัฐบาลไทย-ข่าวทำเนียบรัฐบาล-“ประเสริฐ” รุกจัดการเว็บพนันเด็ดขาด 3 เดือน ปิด กว่า 12,000 เว็บพนัน
วันอังคารที่ 16 มกราคม 2567
“ประเสริฐ” รุกจัดการเว็บพนันเด็ดขาด 3 เดือน ปิด กว่า 12,000 เว็บพนัน
“ประเสริฐ” รุกจัดการเว็บพนันเด็ดขาด 3 เดือน ปิด กว่า 12,000 เว็บพนัน
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) กล่าวว่า ในช่วงที่ผ่านมา แก๊งเว็บพนันออนไลน์เหิมเกริมมากตามที่เป็นข่าวออกมาว่า เงินหมุนเวียนเป็นพันๆหมื่นฯ ล้านบาทต่อปี โดยใช้เงินที่ได้มาง่ายๆ ซื้อบ้านหลังใหญ่ๆ ซื้อรถราคาแพงๆ ตลอดจนซื้อเจ้าหน้าที่รัฐ และซื้อนักการเมือง เว็บพนันเป็นเครื่องมือโจร มีการโกง หลอกเอาข้อมูลไปขาย โดยเฉพาะมีเยาวชนจํานวนมากหลงเชื่อ เข้าไปเล่นเว็บพนัน โจรเว็บพนันพวกนี้ สร้างความเสียหายทั้งทางเศรษฐกิจและสังคมในวงกว้าง
รัฐมนตรี ประเสริฐ กล่าวเน้นว่า “ผมต้องการแก้ปัญหานี้ อย่างจริงจัง โดยสั่งการให้มีการจัดตั้งทีมเฉพาะกิจจัดการเว็บพนันออนไลน์ ใช้เทคโนโลยีดิจิทัล AI มาช่วย ทั้งปิดกั้นและติดตามเส้นทางการเงิน เพื่อหาเจ้าของนายทุน ผู้ที่เกี่ยวข้องมาลงโทษตามกฎหมายอย่างเด็ดขาด” สําหรับทีมเฉพาะกิจที่ตั้งขึ้นมาจะใช้เจ้าหน้า ดีอี เป็นหลัก และทํางานอย่างใกล้ชิดกับตํารวจ และปปง. ซึ่งขอเตือนว่า อย่ายุ่งกับเว็บพนันเพราะเสี่ยงติดคุก เงินหมด บัญชี
และ เมื่อวันที่ 22 ธค 2566 กระทรวง ดีอี ร่วมกับ ตํารวจไซเบอร์ ทลาย 2 เว็บพนัน ได้แก่ ufabet-jc และ play.beer777 พบเงินสะพัด 1.3 หมื่นล้านต่อปี ผู้ต้องหาจนมุมตรวจยึดทรัพย์สินกว่า 150 ล้าน รายแรกค้นห้องพักในคอนโดฯหรูย่านบางกะปิ 4 จุด จับกุมผู้ต้องหา 7 ราย เจอเงินสด 120 ล้าน และรถปอร์เช่ 1 คัน อีกรายค้นบ้านย่านลาดพร้าวรวบ 2 คน เงิน 8 ล้านและทรัพย์สินอีกเพียบ รวมผู้ต้องหา 9 คน
สําหรับการปิดกั้นเว็บพนัน ช่วง 1 ต.ค. – 31 ธ.ค. 2566 ดีอี ได้ปิดกั้นเว็บพนันแล้ว 12,045 เว็บ เพิ่มขึ้น เกือบ 40 เท่าตัว จากเดิมปิดกั้นเว็บพนัน 310 เว็บ ในช่วง 1 ต.ค. – 31 ธ.ค. 2565
สําหรับความผิด พ.ร.บ.การพนัน มีดังนี้
- ผู้จัดให้เล่น - มาตรา 5 จําคุก 1-10 ปี ปรับ 20,000 – 200,000 บาท หรือทั้งจําทั้งปรับ
- ผู้เล่น/ประกาศชักชวน - มาตรา 12 จําคุกไม่เกิน 2 ปี ปรับไม่เกิน 2,000 บาท หรือ ทั้งจําทั้งปรับ
รัฐมนตรี ประเสริฐ กล่าวในตอนท้ายว่า “ดีอี เอาจริงเรื่องนี้ ตั้งทีม ใช้เทคโนโลยี AI เจาะเส้นทางการเงิน ร่วมกับหน่วยงานเกี่ยวข้องปราบปรามเว็บพนันต่อเนื่อง เพื่อตัดวงจรอาชญากรรมออนไลน์ไม่ให้เกิดความเสียหายในวงกว้าง และขอเตือนเยาวชนอย่าเข้าไปเล่นเว็บพนัน เพราะนอกจากอาจเสียทรัพย์ แล้ว อาจถูกหลอกให้โหลดแอป ดูดเงินมาติดตั้งในเครื่อง หรือหลอกลวงขโมยข้อมูลสําคัญไปใช้ทําผิดกฎหมาย สร้างความเสียหายให้กับตนเองและครอบครัว ”
_______________________
รัฐบาลไทย-ข่าวทำเนียบรัฐบาล-​“คารม” ย้ำเตือน พ่อค้าแม่ค้า ต้มน้ำกระท่อมขาย ผิดกฎหมาย จำคุก 6 เดือน-2 ปี ปรับ 5,000-20,000 บาท”
วันอังคารที่ 16 มกราคม 2567
16/01/2567
​“คารม” ย้ําเตือน พ่อค้าแม่ค้า ต้มน้ํากระท่อมขาย ผิดกฎหมาย จําคุก 6 เดือน-2 ปี ปรับ 5,000-20,000 บาท”
​“คารม” ย้ําเตือน พ่อค้าแม่ค้า ต้มน้ํากระท่อมขาย ผิดกฎหมาย จําคุก 6 เดือน-2 ปี ปรับ 5,000-20,000 บาท”
วันที่ 16 มกราคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่าตามประกาศกระทรวงสาธารณสุข ฉบับที่ 424 และ 430 ออกตาม พ.ร.บ.อาหาร ปี 22 ว่าด้วย เรื่องกําหนดอาหารที่ห้ามผลิต นําเข้า หรือจําหน่ายที่ระบุบัญชีแนบท้ายไว้หลายรายการ และกระท่อมสารสกัดเป็นหนึ่งในบัญชีแนบท้ายรายการที่ 52 ยังถูกจํากัดห้ามผลิต นําเข้า หรือจําหน่าย นั้น
นายคารม ย้ําเตือน พ่อค้า แม่ค้า ที่ขายกระท่อมต้องรู้ว่า ใบกระท่อมขายได้เฉพาะใบสดเท่านั้น แต่ถ้าต้มขาย ระวังโดนจับ ซึ่งการขายที่ไม่ผิดกฎหมาย มีดังนี้ ปลูก ซื้อ ขาย ต้นกระท่อม ขายใบสด ลําต้น เมล็ด เป็นต้น ส่วนการต้มน้ํากระท่อมดื่มเองหรือแจกจ่ายกันโดยไม่ได้ขายไม่ผิดกฎหมาย ทั้งนี้ จะต้องไม่มีส่วนผสมของยาแก้ไอ
"ต้มน้ํากระท่อมเพื่อขาย ผิดกฎหมาย มีโทษตามมาตรา 50 จําคุก 6 เดือน-2 ปี ปรับ 5,000-20,000 บาท” นายคารม ย้ํา
รัฐบาลไทย-ข่าวทำเนียบรัฐบาล-​นายกรัฐมนตรีเดินทางถึงนครซูริก สมาพันธรัฐสวิส  เตรียมเข้าร่วมการประชุม World Economic Forum ประจําปี 2567 ระหว่างวันที่ 15-19 มกราคมนี้
วันจันทร์ที่ 15 มกราคม 2567
​นายกรัฐมนตรีเดินทางถึงนครซูริก สมาพันธรัฐสวิส  เตรียมเข้าร่วมการประชุม World Economic Forum ประจําปี 2567 ระหว่างวันที่ 15-19 มกราคมนี้
​นายกรัฐมนตรีเดินทางถึงนครซูริก สมาพันธรัฐสวิส  เตรียมเข้าร่วมการประชุม World Economic Forum ประจําปี 2567 ระหว่างวันที่ 15-19 มกราคมนี้
วันนี้ (15 มกราคม 2567) เวลา 12.30 ตามเวลา ท้องถิ่น นครซูริก สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้เดินทางถึงที่พัก โดยมี นายปานปรีย์ พหิทธานุกร
รองนายกรัฐมนตรีและรัฐมนตรีว่าการกระทรวงการต่างประเทศ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม และนายจิตติพัฒน์ ทองประเสริฐ
เอกอัครราชทูต ณ กรุงเบิร์น ให้การต้อนรับ
จากนั้น นายกรัฐมนตรีได้ใช้เวลาหารือกับเจ้าหน้าที่เกี่ยวข้องเพื่อรับฟังสรุปข้อมูล ในการเข้าร่วมการประชุม World Economic Forum ประจําปี 2567 ระหว่างวันที่ 15-19 มกราคม 2567
รัฐบาลไทย-ข่าวทำเนียบรัฐบาล-นายกฯ เดินสำรวจสินค้าไทยในซูเปอร์มาร์เก็ตนครซูริก ปลื้มสินค้าเป็นที่ชื่นชอบ
วันจันทร์ที่ 15 มกราคม 2567
15/01/2567
นายกฯ เดินสํารวจสินค้าไทยในซูเปอร์มาร์เก็ตนครซูริก ปลื้มสินค้าเป็นที่ชื่นชอบ
นายกฯ เดินสํารวจสินค้าไทยในซูเปอร์มาร์เก็ตนครซูริก ปลื้มสินค้าเป็นที่ชื่นชอบ
วันนี้ (15 มกราคม 2567) เวลา 17.00 น. ตามเวลาท้องถิ่น นครซูริก สมาพันธรัฐสวิส ภายหลังหารือเตรียมการประชุม World Economic Forum ประจําปี 2567 กับเจ้าหน้าที่ที่เกี่ยวข้อง นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมด้วย นายจิตติพัฒน์ ทองประเสริฐ เอกอัครราชทูต ณ กรุงเบิร์น เดินตรวจตลาดสินค้าไทยในนครซูริก เช่น ผลิตภัณฑ์เครื่องปรุงรส ข้าว น้ํามะพร้าว ที่จําหน่ายใน Coop City Supermarket นครซูริก สมาพันธรัฐสวิส
นายกรัฐมนตรี กล่าวว่า จากการพูดคุยกับเอกอัครราชทูตไทยฯรู้สึกปลื้มใจที่สินค้าไทยสามารถส่งออกขายได้ทั่วโลก และพบว่า สินค้าไทยเป็นที่ชื่นชอบของคนที่นี่ โดยรัฐบาลจะพยายามขยายตลาดสินค้าไทย โดยจัดหาสินค้าไทยส่งออกมายังสมาพันธรัฐสวิสเพิ่มขึ้น นอกเหนือจากสินค้าประเภทดังข้างต้น เพื่อช่วยเหลือผู้ประกอบการ และผู้ประกอบการ SME ของไทย
รัฐบาลไทย-ข่าวทำเนียบรัฐบาล-รมว.แรงงาน "พิพัฒน์"  เผย นักร้อง ศิลปิน อินฟลูฯ ต่างชาติ ขอใบอนุญาตทำงานถูกกฎหมาย สะดวกรวดเร็ว เอกสารครบอนุมัติ ภายใน 3 วัน
วันอังคารที่ 16 มกราคม 2567
16/01/2567
รมว.แรงงาน "พิพัฒน์"  เผย นักร้อง ศิลปิน อินฟลูฯ ต่างชาติ ขอใบอนุญาตทํางานถูกกฎหมาย สะดวกรวดเร็ว เอกสารครบอนุมัติ ภายใน 3 วัน
กระทรวงแรงงาน แนะนํานักร้อง ศิลปิน อินฟลูเอนเซอร์ ครูต่างชาติ และผู้เชี่ยวชาญเฉพาะด้านที่เข้ามาทํางาน  ในไทย ยื่นขอใบอนุญาตทํางาน
ณ สํานักงานจัดหางานใกล้สถานที่ทํางาน สะดวก ง่าย เอกสารครบรับใบอนุญาตทํางาน ภายใน 3 วันทําการ พร้อมไขข้อข้องใจ 2 ยูทูบเบอร์ดัง “จอง และคัลแลน” ขอใบอนุญาตทํางานถูกต้องตามกฎหมาย
นายพิพัฒน์ รัชกิจประการ รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางานมีภารกิจในการบริหารจัดการการทํางานของแรงงานต่างชาติให้เป็นไปตามกฎหมายและเกิดประสิทธิภาพ สามารถจัดเก็บรายได้เข้าสู่ประเทศไทยอย่างเป็นระบบ รวมทั้งแรงงานต่างชาติได้รับการคุ้มครองตามสิทธิที่พึงมี โดยสําหรับคนต่างชาติระดับฝีมือชํานาญการ ที่มีความเชี่ยวชาญในสาขาอาชีพต่าง ๆ อาทิ นักร้อง ศิลปิน อินฟลูเอนเซอร์ ครูต่างชาติ วิศวกร ที่ถือวีซ่า NON-IMMIGRANT B สามารถขอใบอนุญาตทํางานได้ 2 กรณี คือ กรณีคนต่างชาติเดินทางเข้ามาในประเทศไทยแล้วและประสงค์ขอใบอนุญาตทํางานด้วยตนเอง มาตรา 59 ตามแบบ บต. 25 และกรณีคนต่างชาติยังไม่ได้เดินทางเข้ามาในประเทศไทย ให้นายจ้างในประเทศไทยยื่นคําขอใบอนุญาตทํางานแทน มาตรา 60 ตามแบบ บต. 32 โดยเตรียมเอกสารสําคัญ อาทิ หนังสือรับรองการจ้าง สําเนาหนังสือเดินทาง สําเนาหลักฐานการศึกษาและประสบการณ์การทํางาน ใบรับรองแพทย์ และเอกสารประกอบการพิจารณาตามประเภทกิจการตามแต่กรณี ยื่นขอใบอนุญาตทํางานที่สํานักงานจัดหางานกรุงเทพมหานครพื้นที่ 1 -10 หรือสํานักงานจัดหางานจังหวัดทั่วประเทศ ที่เป็นที่ตั้งของสถานที่ทํางาน ทั้งนี้หากเอกสารครบถ้วน จะได้รับหนังสือแจ้งผลภายใน 3 วันทําการ โดยสามารถศึกษาข้อมูลเพิ่มเติมได้ที่ เว็บไซต์ สํานักบริหารแรงงานต่างด้าว doe.go.th/alien โทร 0 2248 7202 หรือสายด่วนกระทรวงแรงงานโทร 1506 กด 2 กรมการจัดหางาน หรือสายด่วนกรมการจัดหางาน โทร. 1694
“ในฐานะรัฐมนตรีว่าการกระทรวงแรงงานขอชื่นชมชาวต่างชาติทุกคนที่เข้ามาทํางานในประเทศไทยและปฏิบัติตามกฎหมายอย่างเคร่งครัด และขอย้ําเตือนว่าหากเข้ามาทํางานในประเทศไทยจะต้องมีวีซ่าสําหรับทํางานและขออนุญาตทํางานให้ถูกต้อง” รัฐมนตรีว่าการกระทรวงแรงงาน
ด้านนายสมชาย มรกตศรีวรรณ อธิบดีกรมการจัดหางาน กล่าวว่า กรณี ยูทูบเบอร์ชื่อดัง จอง และ คัลแลน เดินทางมาที่กระทรวงแรงงาน เมื่อวันที่ 15 มกราคม 2567 จนมีผู้สอบถามมาที่กระทรวงแรงงานเกี่ยวกับการเข้ามาทํางานในประเทศไทยของทั้งสองท่านว่าเป็นไปอย่างถูกต้องตามกฎหมายหรือไม่ ข้อเท็จจริงคือ คัลแลน และจอง เดินทางเข้าประเทศไทยด้วยวีซ่า NON-IMMIGRANT B (วีซ่าคนอยู่ชั่วคราว เพื่อทํางาน ติอต่อธุรกิจ หรือประชุม) และนายจ้างได้ยื่นขอใบอนุญาตทํางานแทน ตามมาตรา 60 ไว้กับกรมการจัดหางานแล้ว ต่อมาทั้ง 2 คน ได้เดินทางมาเซ็นรับเอกสารใบอนุญาตทํางาน ณ กรมการจัดหางาน กระทรวงแรงงานเมื่อวานนี้ ซึ่งคนต่างชาติที่ขอใบอนุญาตทํางานถูกต้องจะสามารถทํางานในประเทศไทย ภายในระยะเวลาที่ได้ขออนุญาตไว้แต่ไม่เกิน 2 ปี รวมทั้งสามารถขอต่ออายุใบอนุญาตทํางานต่อไปได้ตามที่จําเป็น โดยสามรารถทํางานได้ทุกประเภทงานที่ไม่ได้มีประกาศห้ามคนต่างด้าวทํา
รัฐบาลไทย-ข่าวทำเนียบรัฐบาล-ผู้ช่วยรัฐมนตรีกระทรวงเกษตรฯ เป็นประธานการประชุมคณะกรรมการติดตามและขับเคลื่อนงานด้านเกษตรและสหกรณ์ ตามนโยบายรัฐมนตรีว่าการกระทรวงเกษตรและสหกรณ์
วันอังคารที่ 16 มกราคม 2567
ผู้ช่วยรัฐมนตรีกระทรวงเกษตรฯ เป็นประธานการประชุมคณะกรรมการติดตามและขับเคลื่อนงานด้านเกษตรและสหกรณ์ ตามนโยบายรัฐมนตรีว่าการกระทรวงเกษตรและสหกรณ์
ผู้ช่วยรัฐมนตรีกระทรวงเกษตรฯ เป็นประธานการประชุมคณะกรรมการติดตามและขับเคลื่อนงานด้านเกษตรและสหกรณ์ ตามนโยบายรัฐมนตรีว่าการกระทรวงเกษตรและสหกรณ์
นางสาวจอมขวัญ กลับบ้านเกาะ ผู้ช่วยรัฐมนตรีประจํากระทรวงเกษตรและสหกรณ์ เป็นประธานการประชุมคณะกรรมการติดตามและขับเคลื่อนงานด้านเกษตรและสหกรณ์ ตามนโยบายรัฐมนตรีว่าการกระทรวงเกษตร
และสหกรณ์ พร้อมผู้บริหารหน่วยงานในสังกัดกระทรวงเกษตรและสหกรณ์ณ ห้องประชุมกระทรวงเกษตรและสหกรณ์
134 – 135 โดยที่ประชุมพิจารณาประเด็นต่างๆดังนี้
1) การขับเคลื่อนนโยบายรัฐมนตรีว่าการกระทรวงเกษตรและสหกรณ์ภาพรวมและในพื้นที่จังหวัดสมุทรสาคร
1.1 การปราบปรามการลักลอบนําเข้าสินค้าเกษตรผิดกฎหมาย
1.2 การป้องกัน แก้ไข ฟื้นฟู รับมือภัยแล้งและภัยพิบัติทางธรรมชาติ
1.3 การผลักดันสินค้าเกษตรและบริการมูลค่าสูง 1 ท้องถิ่น 1 สินค้าเกษตรมูลค่าสูง
1.4 การแก้ไขปัญหาประมง
1.5 ประเด็นข้อสั่งการจากการตรวจราชการของรัฐมนตรีว่าการกระทรวงเกษตรและสหกรณ์ในพื้นที่จังหวัด
สมุทรสาคร
2) การรับเรื่องร้องเรียนและการแก้ไขปัญหาในพื้นที่จังหวัดสมุทรสาคร
3) ผลการใช้จ่ายงบประมาณของกระทรวงเกษตรและสหกรณ์